ลุ้น IVL เปิดบ่ายพุ่ง รับกำไร Q2 โตเกินเท่าตัว ทะลุ 2 หมื่นลบ. ดีกว่าคาด!  
ลุ้น IVL เปิดบ่ายพุ่ง หลังกำไรไตรมาส 2/65 โต 143% แตะ 2.03 หมื่นลบ. จากปีก่อนกำไร 8.34 พันลบ. ดีกว่าคาด รับธุรกิจ CPET-IOD หนุน ส่วนงวด 6 เดือนแรกกำไรโต 139% มาที่ 3.43 หมื่นลบ. จากปีก่อนกำไร 1.43 หมื่นลบ.
ลุ้น IVL เปิดบ่ายพุ่ง หลังกำไรไตรมาส 2/65 โต 143% แตะ 2.03 หมื่นลบ. ดีกว่าคาด รับธุรกิจ CPET-IOD หนุน ส่วนงวด 6 เดือนแรกกำไรโต 139%
10 ส.ค. 2565

บริษัท อินโดรามา เวนเจอร์ส จำกัด (มหาชน) หรือ IVL รายงานผลการดำเนินงานงวดไตรมาส 2/65 สิ้นสุดวันที่ 30 มิ.ย.65 ดังนี้

ทั้งนี้บริษัทฯ มีรายได้จากการดำเนินงาน 5,451 ล้านเหรียญสหรัฐ เพิ่มขึ้นร้อยละ 23 เมื่อเทียบจากไตรมาสก่อน และเพิ่มขึ้นร้อยละ 53 เมื่อเทียบจากงวดเดียวกันของปีก่อนที่มีรายได้จากการดำเนินงาน 3,559 ล้านเหรียญสหรัฐ โดยกลุ่มธุรกิจ CPET ยังคงมีผลการดำเนินงานที่แข็งแกร่งอย่างต่อเนื่องในไตรมาสที่ 2โดยรายงาน Core EBITDA ที่ 431 ล้านเหรียญสหรัฐ เติบโตร้อยละ 35 และธุรกิจ IOD รายงาน Core EBITDA ที่ 259 ล้านเหรียญสหรัฐ เพิ่มขึ้นร้อยละ106 เมื่อเทียบจากไตรมาสก่อน  และเพิ่มขึ้นร้อยละ 162 เมื่อเทียบจากงวดเดียวกันของปีก่อน
ขณะที่ก่อนหน้านี้ บล.โนมูระ พัฒนสิน ระบุในบทวิเคราะห์ คาดกำไรสุทธิไตรมาส 2/65 ของ IVL อยู่ที่ราว 14,231 ล้านบาท เพิ่มขึ้น 71% เมื่อเทียบจากปีก่อน และ 1% เมื่อเทียบจากไตรมาสก่อน โดยประมาณการดังกล่าวยังไม่รวมเงินประกันภัย และอื่นๆ ที่อาจเกิดขึ้นในไตรมาส และอาจทาให้กำไรสุทธิสูงกว่าที่คาดได้ หากตัดรายการพิเศษรายได้จากการขายสิทธิบัตร ราว 345 ล้านบาทออก คาดกำไรปกติราว 13,886 ล้านบาท เพิ่มขึ้น 94% เมื่อเทียบจากปีก่อน และ 1% เมื่อเทียบจากไตรมาสก่อน
ทั้งนี้เติบโตสูงเมื่อเทียบจากปีก่อน เพราะปริมาณขายเพิ่มขึ้น 7% เมื่อเทียบจากปีก่อน จากฝั่ง PET และ IOD (ไตรมาส 2/64 ยังไม่มี Oxiteno) และอัตรากาไรที่เพิ่มขึ้น core EBITDA/ton ราว 168 $/ton เพิ่มขึ้น 27% เมื่อเทียบจากปีก่อน แต่ลดลง 2% เมื่อเทียบจากไตรมาสก่อน เพิ่มตาม spread PET และ MTBE ส่วนโตเล็กน้อย q-q หลักๆ เพราะปริมาณขายเพิ่มขึ้นจากหลัง Oxiteno เข้ามาหนุน กลบส่วนของ Fibers ที่ลดลงจากผลกระทบจีน lockdown ได้